Zmena pracovného času zamestnanca
Odpoveď:
Dobrý deň,
na základe Vašej otázky ohľadne zmeny dĺžky pracovného času zdravotnej sestry zaujímame nasledovné stanovisko:
V zmysle § 43 ods. 2 zákona č. 311/2001 Z. z. Zákonník práce v platnom znení (ďalej len "ZP") zamestnávateľ v pracovnej zmluve štandardne uvádza okrem iných náležitostí aj pracovný čas zamestnanca. To znamená, že pracovný čas tvorí súčasť obsahu pracovnej zmluvy. Podľa § 54 ZP "Dohodnutý obsah pracovnej zmluvy možno zmeniť len vtedy, ak sa zamestnávateľ a zamestnanec dohodnú na jeho zmene. Zamestnávateľ je povinný zmenu pracovnej zmluvy vyhotoviť písomne."
Z uvedeného vyplýva, že ak máte záujem na skrátení pracovného času Vašej zamestnankyne, je potrebné, aby ste sa na tejto zmene dohodli (t. j. aby s ňou súhlasila aj ona) a aby ste vy ako zamestnávateľ a ona ako zamestnanec uzatvorili písomnú Dohodu o zmene pracovných podmienok, v ktorom nanovo upravíte to ustanovenie jej pracovnej zmluvy, ktoré pojednáva o dĺžke pracovného času.
Vzor Dohody o zmene pracovných podmienok spolu s podrobnými inštrukciami a popisom k jej jednotlivým častiam nájdete tu: http://www.e-pravo.sk/agreements/view/19/dohoda-o-zmene-pracovnych-podmienok
S pozdravom,
Redakcia ADVOKATnaWEBE.sk
Váš názor nás zaujíma
Pomohla Vám táto odpoveď?
0
0
Zaujali sme Vás? Pokračujte výberom Balíka, ktorý Vám vyhovuje